**Kvietimas teikti dvišalių vystomojo bendradarbiavimo projektų paraiškas**

|  |  |
| --- | --- |
| **Valstybė (-ės) partnerė (-ės)** | Žemų ar žemų-vidutinių pajamų (BNP vienam gyventojui iki 3955 USD) besivystanti (-čios) valstybė (-s) pagal Pasaulio banko klasifikaciją, patenkanti (-čios) į Ekonominio bendradarbiavimo ir plėtros organizacijos Paramos vystymuisi komiteto oficialios paramos vystymuisi šalių sąrašą:   * **Europa ir Centrinė Azija**: Afganistanas, **Armėnija, Gruzija (Sakartvelas)**, Kirgizija, Kosovas, **Moldova**, Tadžikistanas,Uzbekistanas; * **Artimieji Rytai ir Šiaurės Afrika**: Egiptas, Jemenas, Jordanija, Marokas, Sirija, Tunisas, Vakarų krantas ir Gaza; * **Lotynų Amerika ir Karibų salos**: Bolivija, Gvatemala, Haitis, Hondūras, Nikaragva, Salvadoras; * **Rytų ir Pietų Azija, Ramusis vandenynas**: Bangladešas, Butanas, Filipinai, Indija, Indonezija, Kambodža, Kiribatis, Laosas, Mikronezija, Mianmaras, Mongolija, Nepalas, Pakistanas, Papua Naujoji Gvinėja, Rytų Timoras, Saliamono salos, Šiaurės Korėja, Šri Lanka, Vanuatu, Vietnamas; * **Subsacharos Afrika**: Angola, Beninas, Burkina Faso, Burundis, Centrinė Afrikos Respublika, Čadas, Dramblio Kaulo Krantas, Džibutis, Eritrėja, Etiopija, Gambija, Gana, Gvinėja, Gvinėja Bisau, Kamerūnas, Kenija, Komorai, Kongo Demokratinė Respublika, Kongo Respublika, Lesotas, Liberija, Madagaskaras, Malavis, Malis, Mauritanija, Mozambikas, Nigeris, Nigerija, Pietų Sudanas, Ruanda, San Tomė ir Prinsipė, Senegalas, Siera Leonė, Somalis, Sudanas, Svazilandas, Tanzanija, Togas, Uganda, Zambija, Zimbabvė, Žaliasis Kyšulys. |
| **Bendradarbiavimo sritis (-ys)** | Klimato kaitos švelninimas, pasiekiant kiekybiškai išmatuojamą šiltnamio efektą sukeliančių dujų (ŠESD) sumažinimą šiose ar kitose aktualiose srityse:   * **energijos gamyba** (pvz., saulės jėgainės, vėjo jėgainės, biokuro katilai); * **pastatai** (pvz., pastatų renovacija, efektyvesnis apšvietimas); * **transportas** (pvz. viešojo transporto tobulinimas); * **žemės ūkis ir miškai** (pvz., žemės įdirbimo metodai, miškų atkūrimas ir įveisimas); * **atliekų tvarkymas** (pvz., atliekų perdirbimas, sąvartynų tvarkymas).   Projekto pobūdis turi atitikti besivystančios šalies identifikuotus technologijų poreikius.  Besivystančių šalių poreikių apibūdinimus ar (ir) siūlomus įgyvendinti projektus galima rasti:   * [Technologijų poreikio įvertinimo ataskaitose](http://unfccc.int/ttclear/templates/render_cms_page?TNR_cre) (*TNAs*) arba * [Nacionalinių švelninimo veiksmų registre](http://www4.unfccc.int/sites/nama/SitePages/Country.aspx) (*NAMA registry*). |
| **Bendra kvietimui skirta lėšų suma** | 1 600 000 Eur |
| **Maksimali galima paramos suma vienam projektui** | iki 500 000 Eur |
| **Nuosavas finansinis indėlis** | Klimato kaitos švelninimo projektams (išmetamųjų ŠESD kiekio sumažinimui) – **ne mažiau kaip** **15 proc.** projekto tinkamų finansuoti išlaidų. |
| **Projekto tikslas** | Prisidėti prie tarptautinio klimato kaitos finansavimo, besivystančioje šalyje įgyvendinant klimato kaitos švelninimo priemones, mažinančias ŠESD kiekį, perduodant Lietuvos gerąją patirtį. |
| **Projekto uždaviniai** | 1. Prisidėti prie tarptautinio klimato kaitos finansavimo, besivystančioje šalyje įgyvendinant klimato kaitos švelninimo priemones. 2. Perduoti gerąją Lietuvos patirtį ir paskatinti inovatyvių, mažinančių ŠESD kiekį technologijų plėtrą besivystančioje šalyje. 3. Didinti visuomenės informuotumą apie klimato kaitą ir būdus ją mažinti. |
| **Pareiškėjai** | Lietuvos Respublikoje registruoti juridiniai asmenys. |
| **Galutiniai naudos gavėjai besivystančioje šalyje** | Juridiniai asmenys, išskyrus ūkinę – komercinę veiklą (*t. y. civilinės teisės subjekto prekių ir (ar) paslaugų gamyba bei jų realizacija, siekiant pelno*) vykdančius subjektus. |
| **Tinkamos finansuoti išlaidos** | Nustatytos [Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo tvarkos aprašo, patvirtinto LR Vyriausybės 2014 m. kovo 26 d. nutarimu Nr. 278](https://www.e-tar.lt/portal/lt/legalAct/246799f0b8ce11e3ad2eed5a4e1b7108/PSAdDmJBqQ), 66 punkte ir atitinkančios ekonomiškumo principą, neviršijančios vidutinių rinkos kainų. |
| **Numatoma projekto įgyvendinimo trukmė** | Ne daugiau kaip **18 mėn.** nuo projekto įgyvendinimo pradžios. |
| **Privalumai** | Papildomi vertinimo balai **(maks. 8)** skiriami:   * **4 balai**, jei valstybė–partnerė yra Europos Sąjungos Rytų partnerystės šalis, pasirašiusi asociacijos susitarimą (**Armėnija, Gruzija (Sakartvelas), Moldova**); * **4 balai**, jei diegiama technologija ar taikomas sprendinys sukurti ir (ar) pagaminti **Lietuvoje**. |
| **Kita papildoma informacija**  *Jei esama, nurodomi papildomi projekto paraiškų, kurios bus parengtos pagal šią projekto koncepciją, vertinimo kriterijai ar kita paraiškų teikėjams svarbi informacija.* | * Projektų atranka, priežiūra, vertinimas atliekamas vadovaujantis [2014 m. kovo 26 d. Lietuvos Respublikos Vyriausybės nutarimu Nr. 278 „Dėl valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo patvirtinimo“](https://www.e-tar.lt/portal/lt/legalAct/246799f0b8ce11e3ad2eed5a4e1b7108/asr) ir Lietuvos Respublikos aplinkos ministro 2015 m. spalio 16 d. įsakymu Nr. D1-425 [„Dėl vystomojo bendradarbiavimo veiklos, finansuojamos iš klimato kaitos programos lėšų, įgyvendinimo tvarkos aprašo patvirtinimo**“.**](https://www.e-tar.lt/portal/lt/legalAct/8ff36500a86f11e9b474d97de297fe08) * Bendras išmetamų ŠESD kiekio sumažinimas per projekto vertinamąjį laikotarpį apskaičiuojamas pagal [Klimato kaitos programos lėšų naudojimo tvarkos aprašo, patvirtinto Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl klimato kaitos programos lėšų naudojimo tvarkos aprašo patvirtinimo“](https://www.e-tar.lt/portal/lt/legalAct/TAR.A2E8B0079BC9/asr) 2 priede pateiktą išmetamų ŠESD kiekio sumažinimo vertinimo metodiką. * Klimato kaitos švelninimo įvertinimo skaičiavimams naudojami [besivystančios šalies emisijos taršos faktoriai](https://pub.iges.or.jp/pub/iges-list-grid-emission-factors). |
| **Projekto paraiškos forma ir privalomi pateikti dokumentai** | Paraiškos forma ([pildymui](https://www.apva.lt/wp-content/uploads/2019/09/Paraiškos-forma_2019.docx))  Kartu su paraiška turi būti pateikti šie dokumentai:  1. Dokumentas, patvirtinantis projekto vykdytojo juridinį statusą;  2. Įmonės ar organizacijos įstatų/nuostatų/statuto kopija (*išskyrus*  *biudžetines įstaigas*);  3. Projekto vadovo gyvenimo aprašymas;  4. Projekto vykdytojo ir projekto vykdytojo partnerio valstybėje (-ėse) partnerėje (-ėse) bendradarbiavimo sutartis arba projekto vykdytojo partnerio valstybėje (-ėse) partnerėje (-ėse) sutikimas bendradarbiauti, įgyvendinant projektą;  5. Projekto koordinatoriaus (-ių) valstybėje (-ėse) partnerėje (-ėse) (*jeigu toks yra*) gyvenimo aprašymas (-ai);  6. Projekto ekspertų (*jeigu numatyti*) gyvenimo aprašymai, nurodant projekto veikloms įgyvendinti reikalingas kompetencijas ir patirtį;  7. Juridinio asmens (*išskyrus biudžetines įstaigas*) praėjusių metų metinė finansinė ataskaita arba finansų įstaigos ar draudimo įmonės garantija, laidavimo raštas;  8. Planuojamų veiklų programos (konferencijų, seminarų, kursų,  mokymų ir kt. renginių programos, kitų konkrečių veiklų detalizuoti aprašymai) (*jeigu tokie numatyti*);  9. Komerciniai pasiūlymai (kiekvienai projekto sąmatos veiklai);  10. Projekto vykdytojo, kuris yra PVM mokėtojas, aiškinamasis raštas dėl PVM (ne) susigrąžinimo (*jei taikoma*);  11. Planuojamas ŠESD sumažinimas, įgyvendinus projektą (*Bendras išmetamų ŠESD kiekio sumažinimas per projekto vertinamąjį laikotarpį apskaičiuojamas pagal Klimato kaitos programos lėšų naudojimo tvarkos aprašo, patvirtinto Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl klimato kaitos programos lėšų naudojimo tvarkos aprašo patvirtinimo“ 2 priede pateiktą išmetamų ŠESD kiekio sumažinimo vertinimo metodiką. Skaičiavimams naudojami besivystančios šalies emisijos taršos faktoriai. Kartu su skaičiavimais turi būti pateikti kuro sąnaudų ir elektros suvartojimo per praeitus metus pagrindžiantys dokumentai patvirtinti projekto vykdytojo partnerio valstybėje (-ėse) partnerėje (-ėse)*);  12. Projekto vykdytojo ir projekto vykdytojo valstybėje partnerėje panašių įgyvendintų projektų sąrašas ir kompetenciją vykdyti teikiamą projektą ir įrodantys dokumentai. |
| **Projekto paraiškos pateikimas** | Užpildytos ir pasirašytos projektų paraiškos su priedais turi būti pateiktos:   * Lietuvos Respublikos aplinkos ministerijos aplinkos projektų valdymo agentūrai tiesiogiai, naudojantis pašto ir (ar) pasiuntinių teikiamomis paslaugomis adresu Labdarių g. 3, LT-01120, Vilnius. * Taip pat yra galimybė teikti Paraiškas elektroniniu paštu ([apva@apva.lt](mailto:apva@apva.lt) arba naudojantis e-pristatymu), pasirašant pareiškėjui sertifikuotu elektroniniu parašu.   Tiesiogiai Paraiškos priimamos:  pirmadieniais – ketvirtadieniais 8:00–17:00 val.,  penktadieniais 8:00–15:45 val.,  Paraiškos priimamos nuo **2019 m. rugsėjo 12 d. 8:00 val. iki 2019 m. spalio 31 d. 14:45 val.** |
| **Projekto paraiškos vertinimas** | Projektų paraiškų administracinis vertinimas bus atliekamas pagal [Aprašo priedo Nr. 4](https://www.apva.lt/wp-content/uploads/2019/09/Administracinis-vertinimas_4-priedas.docx) kriterijus bei [Esminių ir neesminių projekto paraiškos trūkumų (techninio pobūdžio klaidų) sąrašą](https://www.apva.lt/wp-content/uploads/2019/09/Esminių-ir-neesminių-trūkumų-sąrašas_2019.docx), o paraiškos turinio vertinimas - pagal [Aprašo priedo Nr. 6](https://www.apva.lt/wp-content/uploads/2019/09/Turinio-vertinimas_6-priedas.docx) kriterijus, skiriant tokius balus:  • projekto aktualumas (iki 4 balų);  • projekto veiksmingumas (iki 15 balų);  • projekto finansavimas (iki 35 balų);  • projekto poveikis ir tvarumas (iki 22 balų);  • Projekto organizavimas ir valdymas (iki 10 balų);  • projekto viešinimas (iki 6 balų);  • privalumai (iki 8 balų).  Projekto paraiška vertinimo metu gali surinkti 100 vertinimo balų. |
| **Informacijos teikimas** | Išsamesnė/papildoma informacija teikiama:  el. p. [nerijus.lesickas@apva.lt](mailto:nerijus.lesickas@apva.lt), tel. +370 5 [278 7320](tel:278%2073%2020) |